《题望云图为越人作》
元代·胡奎

湛湛越江水胡不，一洗九曲之离肠。英英越山云胡不，化为五色之衣裳。

儿今食禄天一方，隔江望云如太行。中流一苇信可航，父兮母兮不得将。

春风红药花正好，不如阶下宜男草。堂中之人长寿考，此图端比陈情表。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。